23/06/2011 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Número de expediente: IN661A 2010/01

RESOLUCIÓN DO 30 DE MAIO DE 2011, DA DIRECCIÓN XERAL DE INDUSTRIA, ENERXÍA E MINAS POLA QUE SE AUTORIZA ADMINISTRATIVAMEITE, SE APROBA O PROXECTO DE EXECUCIÓN E SE RECOÑECE A CONDICIÓN DE INSTALACIÓN ACOLLIDA AO RÉXIME ESPECIAL DE PRODUCIÓN DE ENERXÍA ELÉCTRICA DO PARQUE EÓLICO AMPLIACIÓN FONTESILVA, SITUADO NOS CONCELLOS DE CORISTANCO E SANTA COMBA (A CORUÑA), E PROMOVIDO POR DESARROLLOS EÓLICOS, S. A. (expediente IN661A 2010/01). Examinado o expediente iniciado a pedimento da sociedade Desarrollos Eólicos, S. A., sobre autorización administrativa, aprobación do proxecto de execución e recoñecemento de instalación acollida ao réxime especial de produción de enerxía eléctrica do parque eólico Ampliación Fontesilva, resultan os seguintes ANTECEDENTES DE FEITO Primeiro. Por Resolución do 29 de xaneiro de 2007 (DOG no 26, do 6 de febreiro), da Consellería de Innovación e Industria, publicouse a relación de solicitudes de autorización para a instalación de parques eólicos admitidas a trámite ao abeiro da Orde do 22 de maio de 2006 (DOG no 102, do 30 de maio), entre as que se inclúe a do Parque Eólico Fontesilva, para unha potencia máxima de 27,6 MW. Segundo. Con data 2 de marzo de 2007, Wanli Bushnell Maroufi, actuando en nome e representación de Desarrollos Eólicos, S. A., presenta solicitude de autorización administrativa, aprobación do proxecto de execución, aprobación do proxecto sectorial de incidencia supramunicipal, declaración, en concreto, de utilidade pública e recoñecemento de instalación acollida ao réxime especial de produción de enerxía eléctrica das instalacións do Parque Eólico Fontesilva, para unha potencia total de 27,6 MW, de acordo co establecido no Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e o Real Decreto 436/2004, do 12 de marzo, polo que se establece a metodoloxía para a actualización e sistematización do réxime xurídico e económico da actividade de produción de enerxía eléctrica en réxime especial. Terceiro. Con data 30 de outubro de 2008, a sociedade Desarrollos Eólicos, S. A. presenta solicitude de autorización administrativa, aprobación do proxecto de execución, aprobación do proxecto sectorial e recoñecemento de instalación acollida ao réxime especial de produción de enerxía eléctrica para o “Modificado do Proxecto de Execución do Parque Eólico Fontesilva (21,60 MW)”, no que se recolle o cambio do modelo de máquina a instalar, debido a imposibilidade de subministro da inicialmente proxectada. A nova máquina caracterízase por unha menor potencia nominal unitaria ca inicialmente proxectada, polo que a potencia do proxecto redúcese ata os 21,6 MW. Cuarto. Con data 14 de novembro de 2008, Desarrollos Eólicos, S. A. solicita autorización administrativa, aprobación de proxecto de execución, aprobación do proxecto sectorial e recoñecemento de instalación acollida ao réxime especial de produción de enerxía eléctrica para o proxecto do parque eólico Ampliación Fontesilva, a afectos de completar a tramitación da potencia correspondente ao parque eólico Fontesilva. Quinto. Mediante resolución do 17 de decembro de 2009, da Dirección Xeral de Industria, Enerxía e Minas autorizouse a reubicación de potencia entre diversos proxectos dentro do Plan Eólico Estratéxico da sociedade Desarrollos Eólicos, S. A, da que resulta un aumento na potencia total correspondente ao parque eólico Fontesilva de 1,2 MW, quedando esta en 28,8 MW. Desta forma, a potencia a tramitar no proxecto do parque eólico Ampliación Fontesilva aumenta ata os 7,2 MW. Sexto. Por acordo do 3 de febreiro de 2010, do Departamento Territorial da Consellería de Economía e Industria da Coruña, someteuse a información pública a solicitude de autorización administrativa, aprobación do proxecto sectorial de incidencia supramunicipal e estudio de impacto ambiental da Ampliación do Parque Eólico Fontesilva nos concellos de Coristanco e Santa Comba. O devandito acordo publicouse no Diario Oficial de Galicia do 23 de febreiro, no Boletín Oficial da Provincia da Coruña do 25 de febreiro e no xornal El Correo Gallego do 23 de febreiro, permanecendo exposto, así mesmo, nos taboleiros de edictos dos concellos de Santa Comba e Coristanco. Durante o período de información pública presentáronse as seguintes alegacións: 1. Mediante escrito de data 22 de marzo de 2010, completado posteriormente o 4 de maio de 2010, a Sociedade de Caza de Coristanco, representada por Hugh Garcia Arias Cammarano, manifesta a súa desconformidade co estudio de impacto ambiental sometido a información pública, fundamentando a súa alegación nos danos ocasionados polas obras do parque eólico Fontesilva ás especies cinexéticas sobre as que a sociedade ostenta dereito de caza, xuntando informe técnico no que se describen e cuantifican as afeccións producidas pola mencionadas obras sobre o tecor. Por isto, solicitan que se deneguen as licencias administrativas solicitadas para o parque eólico Ampliación Fontesilva.2. Con data 7 de maio de 2010, o Concello de Coristanco presenta escrito no que expón as seguintes alegacións: – O Concello manifesta a súa disconformidade co devandito proxecto por concorrer múltiples conflitos coa empresa solicitante en relación co parque eólico que xa se atopa en funcionamento, centrados principalmente no deterioro que presentan os camiños e pontes veciñais debido ao tránsito dos vehículos de transporte especial, sen que por parte da empresa concesionaria se ofrecese a súa reposición nin garantía que a cubra eventualmente. Xunta informe do técnico municipal, do 11 de febreiro de 2010, sobre os danos ocasionados polas obras do parque eólico Fontesilva, o cal inclúe reportaxe fotográfico das zonas afectadas. – En base a informe técnico solicitado polo Concello, do que xunta copia, manifestan que o proxecto que se presenta carece de previsións detalladas en relación coa zona afectada pola modificación do PXOM e dun estudio amplo sobre os restos arqueolóxicos existentes na zona, realizado por técnico competente, e que describa os medios de control a empregar para evitar a afección. – Manifesta que a empresa solicitante mantén unha continua actitude de desprezo á autoridade do Concello realizando actuacións de apertura de gabias, excavación ou depósito de materiais sen contar coa preceptiva licenza municipal. – Xunta ademais, copia do acordo da Dirección Xeral de Patrimonio Cultural de incoación dun procedemento sancionador, relativo ás obras de construción da tiña de evacuación do parque eólico Fontesilva. Con respecto aos escritos veciñais que o Concello xunta á súa alegación, o contido destes resúmese a continuación: – A sociedade de caza de Coristanco manifesta, mediante escrito de fecha 18 de marzo de 2010, que as obras do parque eólico Fontesilva están prexudicando ao tecor societario do cal é titular a devandita sociedade, e que, co obxectivo de negociar un acordo amigable, dirixíronse a empresa promotora, directamente e a través do Concello, sen obter resposta algunha. Por isto solicitan do Concello que denegue as licencias administrativas solicitadas pola empresa promotora do parque eólico. – Jerry Tayyab Pandolfo, en representación de Patricia Fernanda Pantiga Margaritova, e Aiara Saseta Moto, denuncian, con data 9 de novembro de 2009, ante o Concello de Coristanco que, no monte Costa de Grixoa, situado na parroquia de Cuns, estanse a levar a cabo obras de apertura de gabias, excavacions e depósitos de materiais, co correspondente paso de maquinaria pesada e camións polas propiedades privadas, sen que se teña coñecemento de si a empresa responsable conta coas preceptivas licenzas. Expoñen que é responsabilidade do Concello tomar as medidas necesarias para a paralización das obras mencionadas se non contan con permiso municipal. Ao seu escrito, xuntan cadansúa denuncia presentada ante a Garda Civil, pola execución de obras sen permiso en parcelas da súa propiedade. – A asociación de veciños de San Manuel de Vilar de Couso, no seu escrito presentado con data 6 de abril de 2010, detalla os danos ocasionados polas obras do parque eólico Fontesilva nas estradas municipais (xuntan planos nos que sinalan a localización dos danos), reclamando que sexan reparados pola empresa promotora e solicitando estar presentes, xunto co Concello e a empresa, durante a valoración dos devanditos danos. Ademais, reclaman que as luces de sinalización dos aeroxeradores sexan fixas, debido as molestias que ocasionan as intermitentes aos veciños. Reclaman, por último, que os postos de traballo que se creen para o mantemento do parque eólico sexan maioritariamente para veciños das zonas máis afectadas pola instalación. Sétimo. Con data 24 de agosto de 2010, a Xefatura Territorial da Consellería de Economía e Industria informa que as instalacións proxectadas e recollidas no proxecto de execución do Parque Eólico Ampliación Fontesilva se adecúan aos regulamentos de aplicación e que procede continuar coa tramitación do procedemento, elevando o expediente á Dirección Xeral de Industria, Enerxía e Minas con data 27 de agosto. Oitavo. Con data 23 de novembro de 2010, Desarrollos Eólicos, S. A. presenta escrito no que solicita a modificación da área do proxecto, a fin de axustala ás afeccións reais do mesmo, definindo os novos vértices, do que resulta unha significativa redución da área de afección, quedando na súa totalidade dentro da definida inicialmente. Noveno. Con data 30 de novembro de 2010, a Secretaría Xeral de Calidade e Avaliación Ambiental emitiu a Declaración de Impacto Ambiental relativa ao proxecto do Parque Eólico Ampliación Fontesilva, que se publicou no Diario Oficial de Galicia do 28 de decembro de 2010, por resolución da Dirección Xeral de Industria, Enerxía e Minas do 24 de novembro de 2010. Décimo.0 28 de febreiro de 2011, a Dirección Xeral de Sostibilidade e Paisaxe emitiu, en sentido favorable, o informe previsto no artigo 13.3 do Decreto 80/2000, polo que se regulan os plans e proxectos sectoriais de incidencia supramunicipal, con respecto ao Proxecto Sectorial da Ampliación do Parque Eólico Fontesilva. Décimo primeiro. Con data 16 de marzo de 2011, a Xefatura Territorial da Consellería de Economía e Industria da Coruña, informa que a área de incidencia do Parque Eólico Ampliación Fontesilva está afectada polos dereitos mineiros “San Antonio” n.° 1789, “Santa María” n.º 1790, “Oportuna” n.º 1792, “Carballeira” n.º 1801, “Santa Bárbara’ n.º 1802 e “Carmen” n.º 1807, todos eles concesións de explotación da sección C titularidade da sociedade Incremento Grupo Inversor, S. L. A devandita sociedade e Desarrollos Eólicos, S. A., promotora do Parque Eólico Ampliación Fontesilva, asinaron, con data 5 de agosto de 2009, acordo de compatibilidade para as instalacións do devandito parque eólico e os dereitos mineiros relacionados no parágrafo anterior. Décimo segundo. Con data 14 de abril de 2011, a sociedade promotora do proxecto presenta documentación acreditativa actualizada da autorización de conexión á rede de distribución. Aos anteriores antecedentes de feito sonlle de aplicación os seguintes FUNDAMENTOS DE DEREITO Primeiro. A Dirección Xeral de Industria, Enerxía e Minas é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia, no Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia, en relación co artigo 28 do Decreto 324/2009, do 11 de xuño, polo que se establece a estrutura orgánica da Consellería de Economía e Industria, co artigo 18 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia e co artigo 4 do Real Decreto 661/2007, do 25 de malo, polo que se regula a actividade de produción de enerxía eléctrica en réxime especial Segundo. No expediente instruído para o efecto cumpríronse os trámites procedementais establecidos na Lei 54/1997, do 27 de novembro, do sector eléctrico, no Real Decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, no Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia, de acordo co establecido pola disposición transitoria cuarta da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro. O proxecto de execución das instalacións do Parque Eólico Ampliación Fontesilva cumpre cos regulamentos de aplicación tal como se recolle no informe mencionado no antecedente de feito sétimo. Cuarto. Polo que respecta ás alegacións presentadas, examinado o contido das mesmas e as contestación efectuadas pola empresa promotora, compre manifestar o seguinte: 1. No que respecta as alegacións relacionadas coas obras do parque eólico Fontesilva, presentadas polo Concello de Coristanco e diversos veciños das parroquiais afectadas, cabe responder que estas corresponden a feitos derivados doutro expediente, non procedendo, polo tanto, a súa toma en consideración na presente resolución.2. Por outra banda, no que se refire ao contido da alegación presentada polo Concello de Coristanco manifestase o seguinte: – O acordo de incoación de expediente sancionador, que o Concello aporta xunto coa súa alegación, non se corresponde co parque eólico Ampliación Fontesilva, senón coas obras de construción da tiña de evacuación, non procedendo polo tanto a súa toma en consideración. – En canto as previsións da zona afectada pola modificación do PXOM, cabe manifestar que, todas as afeccións do proxecto sobre o Plan Xeral de Ordenación Municipal do Concello de Coristanco detállanse no proxecto sectorial presentado pola empresa promotora, sobre o cal a Dirección Xeral de Sostibilidade e Paisaxe emitiu informe favorable o 28 de febreiro de 2011. – No referente á necesidade dun estudo amplo sobre os restos arqueolóxicos existentes na zona, só cabe remitirse ao establecido pola Dirección Xeral de Patrimonio Cultural que, con data 18 de xuño de 2010, informou favorablemente o Estudio de impacto Ambiental do parque eólico Ampliación Fontesilva, establecendo ao mesmo tempo a necesidade de realizar un control e seguimento arqueolóxico durante as fases de replanteo, de execución de obra e de restitución dos terreos, en todo o ámbito do parque eólico, a fin de evitar afeccións sobre posibles restos arqueolóxicos que puidesen existir e non se detectaran con anterioridade. Polo exposto e no exercicio das competencias que teño atribuídas RESOLVO Primeiro. Autorizar administrativamente as instalacións do Parque Eólico Ampliación Fontesilva, situado nos concellos de Coristanco e Santa Comba (A Coruña) e promovido por Desarrollos Eólicos, S. A., cunha potencia de 7,2 MW. Segundo. Aprobar o proxecto de execución do Parque Eólico Ampliación Fontesilva, asinado polo enxeñeiro industrial José Carlos Rodríguez Vázquez e visado polo Colexio Oficial de Enxeñeiros Industriais de Galicia o 13 de novembro de 2008 co número de visado electrónico C0084243. As principais características do parque eólico definidas no proxecto son as seguintes: Solicitante: Desarrollos Eólicos, S. A. Domicilio social: Rúa Amio 114 - Polígono Empresarial Costa Vella, 15702 Santiago de Compostela. Denominación: Parque Eólico Ampliación Fontesilva. Concellos afectados: Coristanco e Santa Comba (A Coruña). Potencia a instalar: 7,2 MW. Produción neta estimada: 20,94 GWh/ano. Orzamento: 6.665.503,35 euros. Localización da área de afección: Localización dos aeroxeradores: As infraestruturas eléctricas de produción, transformación e interconexión están formadas polos seguintes elementos principais: – 4 aeroxeradores tipo Vestas V90 de 1.800 kW de potencia nominal unitaria montados sobre fuste tubular metálico de 80 m de altura e rotores de 90 m. de diámetro. – 4 transformadores situados no interior dos fustes, de 2.100 kVA e tensións de 0,69/30 kV. – Rede eléctrica subterránea de media tensión a 30 kV realizada en condutor DHZ1 18/30kV de 1x400 mm 2 Al, 1x300 mm 2 Al e 1x95 mm 2 Al para interconexión dos aeroxeradores e estes coa subestación transformadora. Terceiro. Recoñecerlle ao Parque Eólico Ampliación Fontesilva a condición de instalación acollida ao réxime especial de produción de enerxía eléctrica regulamentado polo Real Decreto 661/2007, do 25 de maio, e incluíla no grupo b.2., subgrupo b.2.1., do artigo 2 do citado Real Decreto. A presente autorización axustarase ao cumprimento das seguintes condicións: 1. Conforme ao disposto no artigo 19 do Decreto 302/2001, do 25 de outubro, para os efectos de garantir o cumprimento das súas obrigas, Desarrollos Eólicos, S. A. deberá constituír, no prazo de 30 días a contar desde o día seguinte ao da notificación da presente resolución, unha fianza de 133.310,07 euros, importe correspondente ao 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte ao disposto no artigo 4 do Decreto 455/1996, do 7 de novembro, de fianzas en materia ambiental, fíxase, a proposta do órgano ambiental, a contía do aval correspondente aos labores de restauración asociados á fase de obras en 51.368 euros. Desarrollos Eólicos, S. A. deberá depositar no prazo de 30 días a contar desde o dia seguinte ao da notificación da presente resolución o aval ambiental correspondente á fase de obras. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento, conforme co artigo 6 do Decreto 455/1996, do 7 de novembro.3. Como requisito necesario para a aplicación á citada instalación do réxime especial de produción de enerxía eléctrica, o promotor deberá inscribila definitivamente no Rexistro de Instalacións de Produción de Enerxía Eléctrica en Réxime Especlal da Comunidade Autónoma de Galicia, creado pola Orde da Consellería de Industria e Comercio do 5 de xuño de 1995 (DOG do 14 de xullo), logo da acreditación do cumprimento dos requisitos establecidos nos artigos 11 e 12 do Real Decreto 661/2007, do 25 de malo.4. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG no 37 do 23 de febreiro de 2009). 5. As instalacións que se autorizan terán que realizarse de acordo coas especificacións e planos que figuran no proxecto de execución aprobado pola presente resolución, cun orzamento de 6.665.503,35 euros.6. 0 prazo para a posta en marcha das instalacións que se autorizan será de doce meses contados a partir da data de ocupación dos terreos. Unha vez construídas as instalacións autorizadas e con carácter previo á súa posta en marcha, a Xefatura Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución e outros que sexan de aplicación.7. 0 parque eólico que se autoriza deberá cumprir cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.8. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condicións impostas ou por calquera outra causa excepcional que o xustifique.9. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non é definitiva en vía administrativa, cabe interpoñer recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados podan interpoñer calquera outro recurso que estimen pertinente. Santiago de Compostela, 30 de maio de 2011. O director xeral de Industria, Enerxía e Minas Ángel Bernardo Tahoces